PPKE BTK

**PÁZMÁNY SZENIOR EGYETEM**

2025 tavaszi szemeszter

**jelenléti és online (hibrid) kurzus**

**A családregény vége? Egy műfaj alakulástörténe**

*Tudományág:* irodalom

A családregény az irodalom egyik legnépszerűbb klasszikus műfaja. Leggyakrabban azoknak a műveknek a műfaji megjelölése, melyeknél a cselekmény középpontjában egy család több generáción átívelő története áll. Bár a feudalizmusnak és az abban gyökerező nemesi irodalomnak is fontos témája a származás és a dinasztia, a műfaj kiteljesedése kétségkívül a polgársághoz, valamint a 19. századhoz köthető. A romantika megjelenésével az irodalomban előtérbe került az öröklődés kérdése, valamint a történelem, amelynek ábrázolása a változás dinamikáját érvényesítette a korábbi statikus, a generációk közti különbségeket kevésbé láttató nézőpont helyett. A családtörténet ezzel a történelmi-társadalmi változások irodalmi kifejezési formájává vált. A 20. századi és kortárs családregényekben jelentős elmozdulás figyelhető meg a műfaj hagyományosnak tekintett darabjaihoz képest. A klasszikus családregényekben az egyéni életútról a társadalom ábrázolására helyeződött a hangsúly, ennek megfelelően a középpontban sem egyetlen individuum, hanem maga a tágabb közösség, család állt, addig a műfaj 20. századi és kortárs darabjaiban a család egésze helyett ismét a főhős kerül a középpontba. Ennek megfelelően poétikailag egy olyan elbeszélésmóddá válik, mely gyakran a fejlődés- és nevelődésregény, az önéletrajz és az autófikció, valamint különféle emlékezéstechnikák mintázataival ötvöződik. A három félévre tervezett előadássorozatunkban kanonikus világirodalmi és magyar szépirodalmi művek elemzésén keresztül ennek a minden korban izgalmas műfajnak az alakulástörténetét kísérjük nyomon.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Február 20. | Sorsüldözött famíliák. A családregény előzményei a klasszikus antikvitásban és az ókeresztény korban | Dr. Pataki Elvira |
| Február 27. | Családi generációs konfliktusok a német romantikus epikában. Grimm-mesék, E.T.A. Hoffmann: Az ördög bájitala | Dr. Lindner Henriett |
| Március 6. | "Családregényétől" a transzgenerációs örökségig: egy pszichoanalitikus modell története és irodalmi vetületei | Dr. Lindner Henriett |
| Március 13. | Egy kísérleti családregény. Émile Zola: A Rougon-Macquard család | Dr. Ádám Anikó |
| Március 20. | **Egy széthulló család krónikája - Charles Dickens:**Örö*k*ösö*k* | Dr. Földváry Kinga |
| Március 27. | A francia *Háború és béke*. Roger Martin du Gard:  *A Thibault család* | Dr. Ádám Anikó |
| Április 3. | Bűn és családi átok Nathaniel Hawthorne A *hé*tormú ház című regényében | Dr. Pellérdi Márta |
| Április 10. | John Galsworthy: *A Forsyte Saga* | Dr. Schandl Veronika |
| Május 8. | Haza, család, Jókai. Meg a kőszív. | Dr. Császtvay Tünde |
| Május 15. | A vér szava – Justh Zsigmond és a magyar családmodell | Dr. Császtvay Tünde |
| Május 22. | Családregénymintázat a modernségben: család, lélektan, trauma a női nézőpont kereszttüzében  (Tormay Cécil: *A régi ház)* | Dr. Horváth Zsuzsa |